Han kom fra Kanestraumen på Nordmøre og var blant dem som arvet deler av godset som junker Hans Sigurdson etterlot seg. Kane satt dermed på store eiendommer i Hålogaland, på Møre og Hjaltland. I unge dager hadde han len i Viken og var kjent som en bondeplager. I 1494 toppet det seg da svennene hans truet odelsbrevene fra en eldre mann. To år senere ble Arild Kane drept av bøndene da han stilte på et ting på Sunnmøre. Dette hadde de avtalt på forhånd. For dette ble bøndene hardt straffet; hovedmennene ble henrettet. Det er spekulert i om bøndene kan ha blitt støttet av en av de andre arvingene i Giskegodset, Knut Alvsson.